
Narva Linnavalitsuse 11.11.2020. a korralduse nr 798-k „Linna asutuste töökorraldusest“ muutmine
1. Asjaolud ja menetluse käik
Narva Linnavalitsuse 11.11.2020. a korraldusega nr 798-k „Linna asutuste töökorraldusest“ viidi alates 12.11.2020. a Terviseameti tehtud ettepanekust lähtuvalt Narva linna munitsipaalomandis olevad üldhariduskoolid üle distantsõppele; korralduse muutmisega 13.11.2020. a taastati kontaktõpe algklasside (1.-3. klassid) õpilastele alates 16.11.2020. a.

Haridus- ja Teadusministeerium soovitab tagada kontaktõppe ka tuge vajavatele õpilastele. Hariduslike erivajadustega õpilased võivad erivajaduste iseloomu tõttu vajada koolipoolset tugi. Eesmärgiga leevendada võimalikke negatiivseid tagajärgi üldhariduse omandamisel võimaldatakse õpilase seadusliku esindaja soovil hariduslike erivajadustega õpilastele kontaktõpet.
2 . Õiguslikud alused
2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.

2.2 Haldusmenetluse seaduse § 68 lõike 2 alusel haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Muuta Narva Linnavalitsuse 11.11.2020. a korraldus nr 798-k „Linna asutuste töökorraldusest“, täiendades see punktiga 3.1¹ järgmises redaktsioonis:

„3.1¹ Narva linna munitsipaalomandis olevatel üldhariduskoolidel tagada õpilase seadusliku esindaja soovil kontaktõpe hariduslike erivajadustega õpilastele“.
4. Rakendussätted
4.1 Korraldus jõustub seaduses sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

